**41/2016.(II.25.) Kgy. sz. határozat**

Szombathely Megyei Jogú Város Közgyűlése a „Javaslat a TOP-6.2.1-15 pályázati felhívás keretében óvoda- és bölcsődefejlesztésekre irányuló pályázatokkal kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Közgyűlés jelen előterjesztés mellékletét képező, a „TOP-6.2.1-15 a Családbarát, munkába állást segítő intézmények, közszolgáltatások fejlesztése” című pályázat megvalósítására vonatkozó koncepcionális javaslatot a Szombathelyi Aréna Óvodában történő fejlesztésre vonatkozóan jóváhagyja, és felkéri a polgármestert az elfogadott projekt benyújtására.
2. A Közgyűlés jelen előterjesztés mellékletét képező, a „TOP-6.2.1-15 a Családbarát, munkába állást segítő intézmények, közszolgáltatások fejlesztése” című pályázat megvalósítására vonatkozó koncepcionális javaslatot a bölcsődei intézményekben (Csodaország Bölcsőde, Bokréta Bölcsőde, Százszorszép Bölcsőde) történő fejlesztésekre vonatkozóan jóváhagyja és felkéri a polgármestert az elfogadott projekt benyújtására.
3. A Közgyűlés a „TOP-6.2.1-15 a Családbarát, munkába állást segítő intézmények, közszolgáltatások fejlesztése” nyertes pályázat esetén a Bokréta Bölcsődében (Barátság u. 22.) történő fejlesztés megvalósítása érdekében 5.858.289 forintot saját erőként biztosít.
4. A Közgyűlés felhatalmazza a Gazdasági és Városstratégiai Bizottságot, hogy az Oktatási és Szociális Bizottság véleménye alapján a fentiek szerint elfogadott projekt tartalmában esetlegesen szükséges módosításokat jóváhagyja.
5. A Közgyűlés nyertes pályázatok esetén felhatalmazza a polgármestert az óvoda és a bölcsődék vonatkozásában a Támogatási Szerződések aláírására.
6. A Közgyűlés felkéri a polgármestert, hogy a 0-3 éves és a 3-6 éves gyermekek elhelyezését biztosító, újonnan létrehozandó férőhelyek bővítésének lehetőségét vizsgálja meg.
7. A Közgyűlés felkéri a polgármestert, amennyiben új pályázati kiírás esetén a kiírásban meghatározott teljesítendő indikátorok száma az újonnan létrehozott, 0-3 éves és a 3-6 éves gyermekek elhelyezését biztosító férőhelyek bővítésére vonatkozóan csökken vagy a fenti indikátorok kikerülnek a pályázatból, akkor valamennyi óvoda és bölcsődei intézmény vonatkozásában vizsgálja meg a pályázat benyújtásának lehetőségét és prioritási sorrend felállításával terjessze a javaslatát a Közgyűlés elé.
8. A Közgyűlés felhatalmazza a polgármestert, hogy az előterjesztés melléklete szerint jóváhagyott projektek előkészítésére és végrehajtására vonatkozó szerződéseket a 434/2015. (XII.10) Kgy. sz. határozat 4. pontjának megfelelő eljárásrendben az Önkormányzat és a Savaria Városfejlesztési Nonprofit Kft. között létrejött keretmegállapodás alapján a Kft. kösse meg.

**Felelősök:** Dr. Puskás Tivadar polgármester

Illés Károly alpolgármester

Molnár Miklós alpolgármester

Lendvai Ferenc, a Gazdasági és Városstratégiai Bizottság elnöke

Rettegi Attila, az Oktatási és Szociális Bizottság elnöke

Dr. Károlyi Ákos jegyző

(A végrehajtásért felelős:

Szakály Szabolcs, a Városfejlesztési Kabinet vezetője

Stéger Gábor, a Közgazdasági és Adó Osztály vezetője

Lakézi Gábor, a Városüzemeltetési Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** 1-2. pont: 2016. április 29.

3. pont: nyertes pályázat esetén

4. pont: támogató döntését követő Gazdasági és Városstratégiai Bizottság

5. pont: támogató által meghatározott időpont

6. pont: soron következő pályázati kiírás megjelenéséig

7. pont: következő pályázat benyújtásakor

8. pont: támogatási szerződés megkötését követően